ພາຍຸເຂດຮ້ອນ Isaac ຖະຫຼົ່ມເຮຕີ
ລົມພາຍຸເຂດຮ້ອນ Isaac ພັດເຂົ້າ ຖະຫຼົ່ມເກາະເຮຕີ ທີ່ໄດ້ຮັບ ຄວາມເສຍຫາຍຈາກແຜ່ນດິນໄຫວ ຮ້າຍແຮງ ເມື່ອເກືອບ 3 ປີກ່ອນ.
ລົມພາຍຸເຂດຮ້ອນ Isaac ໄດ້ພັດເຂົ້າຖະຫຼົ່ມເຮຕີ ຊຶ່ງເປັນປະ ເທດທີ່ທຸກຍາກ ຕັ້ງຢູ່ໃນແຖບທະເລຄາຣີບບຽນ Isaac ໄດ້ພັດເຂົ້າປະທະ ໃນຕອນເຊົ້າຂອງວັນເສົາມື້ນີ້ດ້ວຍ ລົມທີ່ມີຄວາມແຮງ ເກືອບເທົ່າກັບລົມພາຍຸເຮີຣິເຄນ ໃນບໍລິ ເວນທາງກໍ້າຕາເວັນຕົກຂອງນະຄອນຫຼວງ Port-au-Prince ໃນວັນສຸກວານນີ້ ຜູ້ຄົນໄດ້ເຂົ້າແຖວຍາວຢຽດ ຢູ່ຂ້າງນອກຕະ ຫຼາດຊູເປີ້ມາກເກັດແຫ່ງຕ່າງໆທີ່ນະຄອນ Port-au-Prince ບ່ອນທີ່ປະຊາຊົນ ປະມານ 400,000 ຄົນ ຍັງພາກັນອາໄສຢູ່ ຕາມສູນຕູບຜາຕັ້ງ ນັບຕັ້ງແຕ່ໄດ້ເກີດແຜ່ນດິນໄຫວ ທີ່ສ້າງ ຄວາມເສຍຫາຍຮ້າຍແຮງໃຫ້ແກ່ນະຄອນຫຼວງເຮຕີເມື່ອເກືອບ 3 ປີກ່ອນ ປະທານາທິບໍດີ Michel Martelly ໄດ້ຮຽກຮ້ອງໃຫ້ ປະຊາຊົນຊາວເຮຕີເອົາໃຈໃສ່ຕໍ່ການໃຫ້ຄຳແນະນຳຂອງໜ່ວຍປ້ອງກັນໄພພົນລະເຮືອນ ບັນດາອົງການໃຫ້ຄວາມຊ່ອຍເຫຼືອຕ່າງໆໄດ້ກະກຽມນໍ້າສະອາດແລະຊຸດເຄື່ອງມືສຳຫຼັບ ໃຊ້ໃນດ້ານສຸຂະອະນາໄມ ເພື່ອປ້ອງກັນການແຜ່ລະບາດຂອງໂຣກອະຫິວາທີ່ເຮຕິພວມ ດີ້ນຮົນຫາທາງຄວບຄຸມ ນັບຕັ້ງແຕ່ໄດ້ເກີດແຜ່ນດິນໄຫວ ນອກນັ້ນແລ້ວ ຍັງມີຄວາມເປັນໄປໄດ້ ໃນການທີ່ຈະເກີດນໍ້າຖ້ວມສຸແລະດິນເຈື່ອນຮ້າຍ ແຮງຢູ່ທີ່ເຮຕີຍ້ອນສ່ວນໃຫຍ່ຂອງປະເທດດັ່ງກ່າວໄດ້ມີການຕັດໄມ້ທຳລາຍປ່າຢ່າງໜັກ